Document ID: 32007D0565

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Αυγούστου 2007
σχετικά με τη μη καταχώριση στο παράρτημα Ι, ΙΑ ή ΙΒ της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά, ορισμένων ουσιών οι οποίες πρέπει να εξεταστούν στο πλαίσιο του δεκαετούς προγράμματος εργασιών που αναφέρεται στο άρθρο 16 παράγραφος 2 της εν λόγω οδηγίας
[κοινοποιηθείσα υπό τον αριθμό Ε(2007) 3846]
(Κείμενο που παρουσιάζει ενδιαφέρον για τον ΕΟΧ)
(2007/565/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά και για την τροποποίηση του κανονισμού (ΕΚ) αριθ. 1896/2000 (2) περιλαμβάνει κατάλογο δραστικών ουσιών που πρέπει να αξιολογηθούν, με σκοπό την ενδεχόμενη καταχώρισή τους στο παράρτημα I, IA ή IB της οδηγίας 98/8/ΕΚ.
(2)
Για ορισμένους συνδυασμούς ουσιών/τύπων προϊόντων που περιλαμβάνονται στον ανωτέρω κατάλογο, είτε αποσύρθηκαν όλοι οι συμμετέχοντες από το πρόγραμμα αναθεώρησης, σύμφωνα με το άρθρο 8 παράγραφος 2 του κανονισμού (ΕΚ) αριθ. 2032/2003, είτε το κράτος μέλος εισηγητής που είχε οριστεί για την αξιολόγηση δεν υπέβαλε πλήρη φάκελο, όπως αναφέρεται στο άρθρο 9 παράγραφος 5 του εν λόγω κανονισμού, εντός της προθεσμίας που καθορίζεται στα παραρτήματα V και VIII του ίδιου κανονισμού.
(3)
Σύμφωνα επομένως με το άρθρο 8 παράγραφοι 3 και 4 και το άρθρο 9 παράγραφος 5 του κανονισμού (ΕΚ) αριθ. 2032/2003, η Επιτροπή ενημέρωσε τα κράτη μέλη αναλόγως. Οι σχετικές πληροφορίες δημοσιοποιήθηκαν επίσης με ηλεκτρονικά μέσα στις 14 Ιουνίου 2006.
(4)
Δεν εκδηλώθηκε ενδιαφέρον από εταιρεία ή κράτος μέλος, εντός τριμήνου από την ηλεκτρονική δημοσίευση των ανωτέρω πληροφοριών, για την ανάληψη του ρόλου του συμμετέχοντος όσον αφορά τις σχετικές ουσίες και τύπους προϊόντων.
(5)
Συνεπώς, οι σχετικές ουσίες και τύποι προϊόντων πρέπει να απαλειφθούν από το πρόγραμμα αναθεώρησης και να μην καταχωριστούν στο παράρτημα Ι, ΙΑ ή ΙΒ της οδηγίας 98/8/ΕΚ.
(6)
Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ουσίες και οι τύποι προϊόντων που παρατίθενται στο παράρτημα της παρούσας απόφασης δεν καταχωρίζονται στο παράρτημα Ι, ΙΑ ή ΙΒ της οδηγίας 98/8/ΕΚ.
Άρθρο 2
Για τους σκοπούς του άρθρου 4 παράγραφος 2 τρίτο εδάφιο του κανονισμού (ΕΚ) αριθ. 2032/2003, η παρούσα απόφαση εφαρμόζεται από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 14 Αυγούστου 2007.

Labels: 0
3
1
20